
Delovni list za študente [rezultat O1-A-2, si, licenca CC BY 4.0, 14. junij 2018]

# Ključna vprašanja za pomoč pri določanju intertekstualnosti in formalne kakovosti besedil ter domnevnega plagiatorstva

Datum: 2018-06-14

Informacije o uporabi tega delovnega lista:



Delo je pod licenco Creative Commons priznanje avtorstva (Creative Commons Attribution 4.0 International Licence).

Delo lahko delite, kopirate ali ponovno distribuirate na kateremkoli mediju ali v kateremkoli formatu. Lahko ga predelate, remiksate ali nadgradite za katerikoli namen. Potrebno je navesti avtorja, povezavo do licence in navesti morebitne spremembe. To lahko storite na kakršenkoli razumen način, vendar ne na način, ki bi namigoval na to, da dajalec licence podpira vas ali vašo uporabo dela.

Več informacij o CC licencah: <https://creativecommons.org/licenses/by/4.0>

Citiranje:

[urednik] Projekt Re*fair*ence

[naslov originala] Key questions to help judge intertextual/formal quality of texts and suspected plagiarism

[naslov] Ključna vprašanja za pomoč pri določanju intertekstualnosti/formalne kakovosti besedil in domnevnega plagiatorstva

[datum] 2018-06-14

[vir] <http://www.academicintegrity.eu/wp/all-materials>

[prevod] Mateja Pongrac in Milan Ojsteršek

Opozorilo: Vsako potencialno plagiatorstvo ni nujno tudi dejansko plagiatorstvo!

|  |  |
| --- | --- |
| **Aspekt/vidik** | **Ključno vprašanje** |
| 1. Teme & ideje & vsebina | Ali ustreza raziskovalno vprašanje/tema naloge zadani nalogi?  Ali izvira raziskovalno vprašanje/tema iz konteksta dotične učne enote?  Ali ustreza raziskovalno vprašanje/tema naloge predhodnemu delu (npr. dispoziciji)?  Ali so se z raziskovalnim vprašanjem/temo že ukvarjali v prejšnji/vzporedni učni enoti?  Ali ustreza raziskovalno vprašanje/tema in njegova obravnava stopnji avtorjevega znanja ali pa je zelo zahtevna/zelo specifična?  Ali so uporabljene dobro znane in določene smernice za argumente, ki še niso preverjeni?  Ali so podani podatki in informacije, ki na vašem področju niso splošno znane in še niso preverjene? |
| 1. Koncept & struktura | Ali ima pisni izdelek rdečo nit ali vsebuje (pod)poglavja/odstavke, ki niso povezani z raziskovalnim vprašanjem/temo?  Ali je struktura/smer argumenta v pisnem izdelku zelo podobna drugim virom (npr. način predstavitve argumenta/ilustracij/navedene literature)?  Ali si različni deli pisnega izdelka sledijo po nekem logičnem zaporedju ali se zdijo razdrobljeni/nepovezani?  Je številčenje v kazalu/posameznih poglavij dosledno?  Se kazalo in posamezna poglavja številčno ujemajo?  Vsebuje besedilo (poglavja ali deli) opombe, ki nimajo povezav? |
| 1. Stil pisanja & stilistične nedoslednosti | Je jezikovni stil v celotnem pisnem izdelku enak/podoben?  Je za isto vsebino (še posebej pri avtorjevih lastnih besedah) uporabljeno isto besedišče, ista terminologija, isti zaznamki?  So vseskozi uporabljeni isti tehnični/strokovni termini?  Je moč pričakovati jezikovni stil in stil pisanja pri tako izkušenem avtorju? |
| 1. Osnutek besedila | So odstavki oblikovani enako, npr. sta pisava in velikost pisave povsod enaka?  So tehnični/strokovni termini in imena avtorjev vedno napisana na enak način?  So povsod uporabljene iste kratice (predvsem tiste, ki je je izbral avtor sam)? |
| 1. Stil citiranja | Je način citiranja poenoten in vseskozi enak?  Je stil citiranja tisti, ki je bil določen?  Ste uporabili stil citiranja, ki je običajen za vaše področje?  Razlikujete me direktnim/indirektnim citiranjem na način, ki je običajen za vaše področje?  So direktni citati vedno označeni na isti način? |

|  |  |
| --- | --- |
| 1. Uporaba citatov | Je jasno razvidno, katere vsebine so avtorske in katere povzete po drugih virih, t. j. je vedno jasno, kdo govori (»oni pravijo, jaz pravim«)?  So citati vedno vključeni v besedilo na podoben način (so natančni, so vključeni logično ali nepovezano)? |
| 1. Literatura & viri | Je bibliografija popolna in vsebuje vso uporabljeno literaturo?  So podatki v bibliografiji popolni?  Je bibliografija enotna in tudi oblikovana na isti način? So v besedilu razlike med bibliografskimi podatki?  Kateri viri so uporabljeni (npr. relevantni/zastareli/zelo specifični/redki in težko najdljivi/netipični viri, nedelujoče povezave)?  Sta obseg in kakovost virov glede na temo primerna (npr. “siva literatura”)?  Je uporabljeno zelo veliko število spletnih virov (t. j. brez tehtnega razloga)?  So viri povezani s temo? So relevantni/neobičajni?  Je bibliografija zadostna/preobsežna/prekratka?  Izvira uporabljena literatura iz konteksta dotične učne enote?  Je kazalo zelo podobno (npr. kazalo ali naslovi poglavij so bili kopirani) ali celo identično kazalu katerega drugega vira? |
| 1. Ilustracije & podatki | So ilustracije, tabele in podobno označeni zadostno, jasno in na poenoten način?  So viri podatkov jasno navedeni oz. označeni kot avtorjevo delo? |
| 1. Druge nepravilnosti | Je avtor opravil vse korake pisnega dela (npr. osnutek) ali je oddal samo končni izdelek?  Obstajata dva pisna izdelka iz te učne enote iz prejšnjega leta z isto vsebino?  Ustreza predstavljena vsebina avtorjevim pričakovanjem in njegovim/njenim izkušnjam (viri, argumentiranje, jezik…)?  Ste se o delu pogovarjali s študentom? Je vključil vaše pripombe? |
|  | **Priporočila** |
| 1. Sumite plagiat?   Če da: preverite! | Ali določene specifike naloge potrjujejo sum plagiata ali zgolj nakazujejo slabo nalogo, npr. nalogo neizkušenega avtorja?  Koga lahko/morate kontaktirati?  Kakšna sredstva za detekcijo podobnih vsebin imate na voljo (primerjava literature, iskanje po spletu, iskanje po polnih besedilih (specializirani iskalniki po znanstveni literaturi) ali drugih podatkovnih zbirkah polnih besedil (npr. BASE), programska oprema za ugotavljanje plagiatov…)?  Kaj je potrebno dokumentirati?  Je razvidno, kdo je avtor?  Katere postopke boste uporabili (npr. »učni trenutek«) – kaj je primerno/uporabno/koristno/pošteno? |